KYK: Australië 'kan nog vir maande brand' | Netwerk24
Shane Fitzsimmons, kommissaris van die landelike brandweerdiens van Nieu-Suid-Wallis, Australië, het op 'n nuuskonferensie Woensdagoggend gesê dit kan maande neem om die 80 brande wat in die staat woed, heeltemal te blus.
"Baie dae, baie weke, en inderdaad baie maande as ons nie reën kry nie voordat ons die brande behoorlik onder beheer kan bring," het hy gesê.
Volgens Fitzsimmons is 1,1 miljoen hektaar aan die brand en die noordooste van Nieu-Suid-Wallis word die ergste geraak.
Reuters berig sowat 50 wonings is Dinsdag deur die brand vernietig.
Koeler toestande oornag het 'n bietjie verligting gebring, nadat die vlamme binne meters van huise in die groter Sydney-gebied gewoed het.
Waarskuwingstelsels en ontruimingsplanne bly in plek en volgens amptenare het dit reeds gehelp om lewens te red te midde van die "grootste bedreiging in minstens 'n dekade".